stanford-oval/wikipedia huggingface dataset:
Anton Gueth
Elämä munkkina

Geuthin aikalaisia, jotka olivat myös buddhalaisuuteen kääntyneitä eurooppalaisia, olivat britit Gordon Douglas ja Allan Bennett MacGregor.
Vuonna 1903 Geuth matkusti Burmaan ja antoi munkinlupauksensa. Geuthin vihki burmalainen theravada-munkki U Asabha Thera, jolta Geuth sai myös uuden nimen  Nyanatiloka. Hänestä tuli tässä yhteydessä ensimmäinen mannereurooppalainen bhikkhu eli täyden munkinlupauksen antanut munkki.
Nyanatilokan toimi myös kääntäjänä ja mm. käänsi Milinda Panhan saksaksi.
Sri Lankassa Nyanatiloka perusti Island Hermitage -nimisen luostarin saaren eteläosaan vuonna 1911. Temppelin tontti oli lahjoitus brittihallinnon työntekijältä.
Toisen maailmansodan jälkeen Nyanatiloka alkoi olla yhteydessä Saksan buddhalaisiin ja rohkaisi näitä järjestäytymään kansallisella tasolla.
Appleton

Appleton voi tarkoittaa:
Sukunimenä

Alistair Appleton (s. 1970), brittiläinen televisiokuuluttaja
Edward Victor Appleton (1892–1965), englantilainen fyysikko, Nobelin fysiikanpalkinnon saaja
Jon Appleton (1939–2022), yhdysvaltalainen säveltäjä
Mason Appleton (s. 1996), yhdysvaltalainen jääkiekkoilija
Natalie Appleton (s. 1973), brittiläinen/kanadalainen laulaja
Nathan Appleton (1779–1861), yhdysvaltalainen poliitikko ja kauppias
Nicole Appleton (s. 1974), brittiläinen/kanadalainen laulaja
Victor Appleton, yhdysvaltalaisen Stratemeyer-syndikaatin kirjoittajien yhteinen nimimerkki
Paikannimenä

Appleton, Oxfordshire, Englanti
Appleton, Newfoundland ja Labrador, Kanada
Appleton, Maine, Yhdysvallat
Appleton, Minnesota, Yhdysvallat
Appleton, Wisconsin, Yhdysvallat
Appleton le Moors, Yorkshire, Englanti
Appleton Thorn, Warrington, Cheshire, Englanti
Appleton Wiske, N Yorks, Englanti
Muita

Appleton, mm. paperikoneita valmistanut yritys
HMS Appleton (M1105), vuosina 1954–1972 käytössä ollut Britannian Kuninkaallisen laivaston miinanraivaaja
Appleton, brittiläinen kanadalaissyntyisistä jäsenistä muodostuva yhtye
Appleton Estate, jamaikalainen rommintuottaja
Appleton's Cyclopedia of American Biography
Rutherford Appleton Laboratory, tutkimuskeskus Chiltonissa, Englannissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Appleton”, voi hakea sivunnimihaulla, laajalla sivunnimihaulla tai tekstihaulla.
Antíparoksen luola

| Antíparoksen luola> Σπήλαιο της Αντιπάρου |
| --- | --- |
 Antíparoksen luolaa sisältä.
Sijainti
 Antíparoksen luola
Koordinaatit:  36°59′26″N, 25°03′36″E
Valtio:  Kreikka
Paikkakunta:  Sorós, Antíparos, Páros, Etelä-Egean saaret
Historia
Tyyppi:  luola
Aiheesta muualla
  Antíparoksen luola Commonsissa 
Infobox OKNimi-testi OK: 
Antíparoksen luola (kreik. Σπήλαιο της Αντιπάρου, Spílaio tis Antipárou) on luola Antíparoksen saarella Kreikassa. Se on saaren tunnetuin ja suosituin nähtävyys. Luola sijaitsee saaren kaakkoisosassa Ágios Ioánniksen vuorella lähellä Soróksen kylää, noin 177 metrin korkeudella merenpinnasta.
Historia

Luola on toiminut sen historian aikana usein sekä kulttipaikkana että piilopaikkana. Sieltä on tehty löytöjä geometriselta kaudelta eteenpäin. Hellenistisellä kaudella luolassa piileksivät Aleksanteri Suurta vastaan kapinoineet makedonialaiset sotapäälliköt. Myöhemmin saarelaiset ovat piileksineet luolassa muun muassa merirosvoilta ja osmaneilta, minkä johdosta paikalliset tuntevat sen nimellä Katafýgi (”Piilopaikka”).
Luola tuli kuuluisaksi koko Euroopassa 1500–1600-luvuilla. Luolassa on useita kirjoituksia, joita siellä vierailleet ovat tehneet. Vanhimman, antiikin aikaisen kirjoituksen mukaan siellä on käynyt muun muassa runoilija Arkhilokhos 600-luvulla eaa. Yksi kirjoitus on tehty luolassa vuonna 1673 järjestetyn jumalanpalveluksen muistoksi. Vuonna 1840 luolassa on puolestaan käynyt kuningaspari Otto ja Amalia.
Luolassa on suoritettu arkeologisia tutkimuksia muun muassa vuosina 1974–1975. Niissä löydetyt esineet, kuten keramiikka ja luut, ovat Pároksen arkeologisessa museossa.
Rakenne

Antíparoksen luola on suurikokoinen ja syntynyt kalkikivikallion syöpymisen seurauksena. Sen pinta-ala on noin 5 600 neliömetriä, syvyys noin 90–100 metriä, leveys noin 50 metriä ja korkeus noin 40 metriä. Luolassa on sisäänkäyntikammion lisäksi kolme kammiota ja lukuisia stalagtiitteja ja stalagmiitteja. Luolan ilmankosteus on jatkuvasti noin 65 %.
Luolan sisäänkäyntikammio tunnetaan nimellä Prothálamos (”Etuhuone”). Se koostuu useista tiloista, ja siellä sijaitsee muun muassa luolan ja koko Euroopan vanhin stalagmiitti, joka tunnetaan nimellä Pelória Kentrikí Kolóna (”Suuri keskuspylväs”). Sen iäksi arvioidaan noin 45 miljoonaa vuotta. Varsinaisen luolan kolmesta kammiosta ensimmäinen tunnetaan nimellä Thálamos ton pétrinon katarraktón (”Kivisten vesiputousten kammio”). Sen koko on noin 17 x 27 x 10 metriä, ja se on saanut nimensä suurista tippukivistään. Toisen kammion, joka sijaitsee noin 25 metriä alempana, nimi on Thálamos tou kathedrikoú naoú (”Katedraalikirkon kammio”). Sen koko on noin 33 x 20 x 30 metriä. Kammio on saanut nimensä siellä vietetystä jumalanpalveluksesta. Samasta syystä yksi stalagmiiteista tunnetaan nimellä Agía Trápeza (”Pyhä pöytä”). Kolmannen eli alimman kammion nimi on Vasilikí (”Kuninkaallinen”), mikä on peräisin siellä olevasta kuningas Oton nimikirjoituksesta. Tämän kammion koko on noin 27 x 50 x 20 metriä.
Sisälle luolaan laskeutuu 411-askelmaiset portaat. Luolan suulla on Luolan Pyhälle Johannekselle (Ágios Ioánnis Spiliótis) omistettu pieni kirkko.
Aiheesta muualla

Kuvia tai muita tiedostoja aiheesta Antíparoksen luola Wikimedia Commonsissa
Antíparoksen luolan sisäänkäynti.
Ihmisiä Antíparoksen luolassa.
Arvīds Žilinskis

Arvīds Žilinskis (31. maaliskuuta 1905 Jēkabpilsin piiri – 31. lokakuuta 1993) oli latvialainen säveltäjä ja pianisti.
Žilinskis valmistui Latvian konservatoriosta vuonna 1927 pianonsoitossa ja vuonna 1933 Jāzeps Vītolsin opettamana sävellyksessä. Myöhemmin hän itse työskenteli opettajana konservatoriossa. Žilinskiksen sävellystuotantoon kuuluu muun muassa baletteja, konsertot pianolle, käyrätorvelle ja viululle, kuusi kantaattia, viulu-, urku- ja pianokappaleita sekä yksinlauluja. Hän sävelsi myös Latvian ensimmäiset musiikkikomediat.
Asko Tarkka

Asko Tarkka vuonna 1980.
Asko Kalle Sakari Tarkka (24. toukokuuta 1929 Tampere – 25. elokuuta 2020 Helsinki) oli suomalainen juristi ja yritysjohtaja. Hän sai varatuomarin arvon 1961 ja vuorineuvoksen arvonimen 1980. Hän oli Huhtamäki-yhtymän toimitusjohtaja 1976–1989.
Hän oli Suomen Työnantajain Keskusliiton hallituksen puheenjohtaja 1980-1985, Pohjolan hallintoneuvoston varapuheenjohtaja 1988-1992 ja KOP:n 1989-1993.
Perhe

Asko Tarkan vanhemmat olivat hallintoneuvos Kaarlo Tarkka ja opettaja Helmi Hellberg, puoliso (1957-) FK Pirjo Kourula ja lapset Leea (s. 1958), Timo (s. 1960) ja Kai (s. 1965).
Aiheesta muualla

Vesikansa, Jyrki: / Tarkka, Asko (1929–). Kansallisbiografia-verkkojulkaisu (maksullinen).  17.9.2008. Helsinki:  Suomalaisen Kirjallisuuden Seura.
Tarkka, Asko hakuteoksessa Uppslagsverket Finland (2012). (ruotsiksi)
Asko Tarkan muistokirjoitus Helsingin Sanomissa
Aprilia AF1

| Aprilia AF1 |
| --- | --- |
 Aprilia AF1 125 FUTURA 1990
Historia
Valmistaja:  Aprilia
Valmistusmaa:   Italia
Valm. vuosina:  1989-1991
Yleiset tiedot
Kuivapaino:  140 kg
Jarrut:  Levyjarrut
Eturengas:  100/80-17"
Takarengas:  130/70-17"
Moottori
Moottori:  Rotax 123 19,7 kW (27 hv)
Kuutiotilavuus:  125
Puristussuhde:  15.0:1
Vaihteet:  6
Polttoainesäiliö:  20 l
Huippunopeus:  158 km/h
Aprilia AF1 on Aprilian vuosina 1989-1991 valmistama kevytmoottoripyörä.
Historia

Aprilia AF1 -mallisto syntyi vuonna 1989 kun markkinoille tuli Aprilia Replica AF1, pyörässä on tehoa 32hv ja Rotax 123 -moottori. Vuonna 1991 malli korvattiin Futuralla, jossa uusittiin koko ulkomuoto, mutta ei konetta. Jo vuonna 1992 Aprilia korjasi taas Futuran puutteita ja ulkomuotoa Sport Pro -mallistolla jossa olikin jo paranneltu malli 123 -koneesta ja siitä irtosikin hulpeat 35hv. Myös ulkomuotoa muutettiin lähinnä takapään osalta. Sport Prohon sitten päättyikin AF1 malliston valmistus, jonka tilalle tuli Aprilia rs.
Tekniset tiedot

Kuutiotilavuus: 123cc
Sylinterien määrä: 1kpl
Teho: 21-25 kW
Poraus x isku: 54.0 x 54.5 mm
Jäähdytys: neste
Voitelu: Tuorevoitelu
Vaihdelaatikko: 6 vaihteinen
Kytkin: 6 levyinen märkäkytkin
Toisioveto: Ketju
Käynnistys: sähkö
Runko: Alumiininen palkkirunko
Etujarru: 320mm kelluva levyjarru 4 mäntäisellä puristimella
Takajarru: 240mm kelluva levyjarru 2 mäntäisellä puristimella
Argo-laiva

Argo-laiva Johannes Heveliuksen tähtikartassa vuodelta 1690.
Argo-laiva (myös Argo, lat. Argo Navis) on vanha tähdistö, jonka Ptolemaios nimesi 48 tähdistön ryhmäänsä. Sen esikuva on kreikkalaisen mytologian Argo, joka oli Iasonin ja argonauttien käyttämä alus.
Argo ei ole nykyään käytössä olevien 88 tähdistön joukossa, sillä vuonna 1763 ranskalainen tähtitieteilijä Nicolas Louis de Lacaille hajotti sen osiin Köliksi (Carina), Peräkeulaksi (Puppis) ja Purjeeksi (Vela). Samalla kun Argo hajotettiin, sen tähdet jakaantuivat eri tähtikuvioihin: Köliin jäivät muun muassa Argon α- ja β-tähdet, Purjeeseen γ ja δ, Köliin ε ja Peräkeulaan taas ζ. Lacaille hajotti Argon luultavasti tähdistön valtavan koon vuoksi. Lacaillen luoma tähdistö nimeltä Kompassi (Pyxis) ei liity perinteiseen Argoon, vaikka sijaitseekin sen lähellä. Hajotuksen ohella katosi kuvassa näkyvä Tammi.
Armas Mišin

Armas (Oleg) Mišin, kirjailijanimi Armas Hiiri (15. helmikuuta 1935 Järvisaari, Inkeri – 9. lokakuuta 2018 Turku), oli inkerinsuomalainen kirjailija, kirjallisuudentutkija ja kääntäjä. Järvisaaren Mujalla syntynyt Mišin evakuoitiin perheensä mukana toisen maailmansodan aikana 1941 Siperiaan, jossa hän kävi koulunsa ja unohti suomen kielen lähes kokonaan. Mišin muutti 1949 Karjalan tasavaltaan, kävi siellä Puudosin opettajaopiston ja Petroskoin pedagogisen instituutin valmistuen venäjän kielen ja kirjallisuuden opettajaksi. Ensimmäiset runonsa Mišin julkaisi venäjän kielellä, mutta pian hän alkoi julkaista runoja myös suomeksi. Mišin tuli Neuvostoliiton kirjailijaliiton jäseneksi 1964, ja hän toimi Karjalan kirjailijaliiton hallinnon puheenjohtajana vuodesta 1985 alkaen.
Mišin käänsi myös suomenkielistä runoutta venäjäksi. Tunnetuin hänen käännöstöistään on vuonna 1998 valmistunut Elias Lönnrotin Kalevalan venäjänkielinen käännös, jonka Mišin teki yhdessä kansanrunouden tutkija ja kääntäjä Eino Kiurun kanssa.
Mišin asui Petroskoissa 2010-luvun alkuun asti, jolloin hän muutti Suomeen.
Teokset

V dorogu: venäjänkielisiä runoja. 1961
Nimellä Armas Hiiri:
Ikkunani katsoo maailmaan: runoja. Karjala-kustantamo, Petroskoi 1976
Kirjallisuuslukemisto. Karjala, Petroskoi 1977
Juuret avaruuteen: runoja. Karjala-kustantamo, Petroskoi 1980
Kotikyläni pääskyset: lyyrisiä välähdyksiä. Karjala, Petroskoi 1986
Aika muuttuu meissä: runoja, runoelma. Karjala, Petroskoi 1992
Inkeriläisen laulu: runoja, runoelma. Petroskoi 1995
Sillä aikaa kun siivet kasvaa: runoja, runoelma. Verso, Petroskoi 2000
Nimellä Armas Mishin:
Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917-1940; kokoelman laat. ja toim. Taisto Summanen ja A. Mishin; kuv. Nikolai Brjuhanov. Karjala-kustantamo, Petroskoi 1976
Kirjallisuuslukemisto: kansanrunoutta, Suomen kirjallisuutta, Neuvosto-Karjalan kirjallisuutta IX-X luokalle; laatinut Armas Mishin; toimittanut Vieno Levänen. Karjala, Petroskoi 1977
Minun maani: Neuvosto-Karjalan suomenkielistä runoutta vuosilta 1941-1979; kokoelman laatineet ja toimittaneet Taisto Summanen ja Armas Mishin; kuvittanut Nikolai Brjuhanov. Karjala, Petroskoi 1980
Veljeys: Neuvosto-Karjalan venäläisiä runoilijoita; kokoelman laatineet ja toimittaneet Taisto Summanen ja Armas Mišin; kuvittanut Nikolai Brjuhanov. Karjala, Petroskoi 1982
Neuvosto-Karjalan kirjailijat: hakuteos; aineiston koonnut Armas Mišin; avustaneet Kerttu Juntunen ym. Karjala, Petroskoi 1989
Jos linnulta siivet saisin: inkeriläisten runoja kadotetusta kotimaasta , toim. Armas Mišin, Eino Kiuru. Petroskoin yliopiston kustantamo, Petroskoi 2000
Jugrasta Balatonille: suomalais-ugrilaista runoutta karjalan, suomen ja vepsän kielillä; kirj. A. L. Volkov ja A. I. Mišin. Periodika, Petroskoi 2006
Armas Nuolivaara

Armas Isak Nuolivaara, sukunimi aik. Venäläinen (23. helmikuuta 1877 Pielavesi – 30. toukokuuta 1951 Tampere) oli suomalainen filosofian tohtori ja lyseon lehtori.
Nuolivaaran vanhemmat olivat talollinen Paavo Venäläinen ja Maria Serafia Blom. Hän pääsi ylioppilaaksi Kuopion lyseosta 1899 ja valmistui Helsingin yliopistosta filosofian kandidaatiksi 1907, lisensiaatiksi 1926 ja tohtoriksi 1941.
Nuolivaara oli Keski-Savon (Otavan) kansanopiston johtajana 1908–1925 sekä sitten historian vanhempana lehtorina Viipurin klassillisessa lyseossa 1927–1939 ja Tampereen klassillisessa lyseossa 1940–1945. Hän oli myös IKL:n Viipurissa ilmestyneen Karjalan Suunta-lehden päätoimittajana 1933–1936.
Armas Nuolivaara oli naimisissa vuodesta 1909 kirjailija Auni Elisabet Hirvensalon (entinen Lagus) kanssa.
Teoksia

Uskonnonvapaustaistelu Puolassa 1500-luvulla, väitöskirja. Tekijä, Savonlinna 1923
Asko Vilkuna

Asko Kustaa Juhani Vilkuna (17. marraskuuta 1929 Nivala – 13. joulukuuta 2014 Jyväskylä) oli suomalainen kansatieteilijä ja Jyväskylän yliopiston etnologian professori. Hänen väitöskirjansa vuodelta 1958 käsitteli suomalaisten käyttäytymistä pyhissä tilanteissa.
Vilkuna työskenteli Lundin yliopistossa suomen kielen lehtorina 1955–1964. Hän oli lähdössä perheineen Yhdysvaltoihin, mutta kun Jyväskylään perustettiin kansatieteen professuuri 1964, hän muutti Jyväskylään, jossa hän hoiti professuuria ensin vt:nä, kunnes hänet vuonna 1966 nimitettiin virkaan. Hän oli humanistisen tiedekunnan varadekaani ja sitten dekaani 1970–1977 ja jäi virasta eläkkeelle 1993. Hän oli myös korkeakouluneuvoston pitkäaikainen puheenjohtaja (1973–1983).
Vilkunan isä oli Kustaa Vilkuna. Hänen puolisonsa oli kansatieteilijä Irma Vilkuna (o.s. Palos). Heidän kaksi poikaansa Janne Vilkuna ja Kustaa H. J. Vilkuna ovat molemmat Jyväskylän yliopiston professoreita.
Julkaisut

Das Verhalten der Finnen in heiligen Situationen.  (Diss. FF communications, 164)  Suomalainen Tiedeakatemia, 1956.  ISSN 0014-5815 .  (saksaksi)
Die Ausrüstung des Menschen für seinen Lebensweg.  (FF communications, 179. 2. painos (1. p. 1959))  Suomalainen Tiedeakatemia, 1992.  ISSN 0014-5815.  ISBN 951-41-0671-7.  (saksaksi)
Das Begräbnistier.  (Scripta minora Regiae Societatis humaniorum litterarum Lundensis, 3)  Lund:  CWK Gleerup, 1958.  (saksaksi)
Vilkuna, Asko – Kaukonen, Toini-Inkeri: Karjan kesäsuojista ja laiduntamisesta Pohjanmaalla.  Suomen Muinaismuistoyhdistys, 1961.
Kalannimistä kulttuurintutkimuksen lähteenä.  (Suomi 111: 2)  Suomalaisen Kirjallisuuden Seura, 1965.  ISSN 0355-0257.
Vilkuna, Asko – Anttila, Veikko: Kansallisten tieteiden ja kotiseuduntutkimuksen historiaa.  (2. painos (1. p. 1972))  Jyväskylän yliopisto, 1978.  ISBN 951-678-011-3.
Tavan takaa: Kansatieteellisiä tutkimuksia tapojemme historiasta.  Jyväskylän yliopisto, 1989.  ISBN 951-680-195-1.
Vilkuna, Asko ym.: ”Sosiaalisen koostumuksen optimaalinen maksimi”: Akateemisia kaskuja Suomen Ateenasta.  (Jyväskylän yliopiston museon julkaisuja, 5)  Kopijyvä, 1995.  ISSN 1236-861X.  ISBN 952-5092-00-3.
Aiheesta muualla

Vilkuna, Asko hakuteoksessa Uppslagsverket Finland (2012). (ruotsiksi)
Karlsruhe (täsmennyssivu)

Karlsruhe tarkoittaa seuraavia asioita:
Karlsruhe, kaupunki Saksassa
Karlsruhen hallintopiiri
Karlsruhen piirikunta
SMS Karlsruhe (1912), Karlsruhe-luokan risteilijä
SMS Karlsruhe (1916), Königsberg-luokan risteilijä
Karlsruhe (1927), Königsberg-luokan risteilijä
Karlsruhe (212), Bremen-luokan fregatti (Type 122)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karlsruhe”, voi hakea sivunnimihaulla, laajalla sivunnimihaulla tai tekstihaulla.
Aquila Basket Trento

| Aquila Basket Trento |
| --- | --- |
Liiga:  Serie A
Perustettu:  1995
Areena:  PalaTrento
Kotipaikka:  Trento, Italia
Kotisivu:  aquilabasket.it
Aquila Basket Trento on italialainen koripalloseura Trenton kaupungista.
Joukkue on pelannut ajoittain Italian pääsarjassa ja kansainvälisissä seurakilpailuissa. Vuonna 2017 se saavutti Italian pääsarjassa hopeaa.
Aiheesta muualla

Kuvia tai muita tiedostoja aiheesta Aquila Basket Trento Wikimedia Commonsissa
Joukkue eurobasket.com-sivustolla (englanniksi)
Seuran verkkosivut (italiaksi)
Karlsruher FV

Karlsruher Fussball Verein on jalkapalloseura Karlsruhen kaupungista. Seura on perustettu 17. marraskuuta 1891. Seura on voittanut kertaalleen Saksan mestaruuden, 1910.
Armas Nieminen

Armas Vilhelm Nieminen (7. helmikuuta 1913 Helsinki – 4. toukokuuta 1995 Tampere) oli suomalainen yhteiskuntatieteilijä ja professori. Hän oli Yhteiskunnallisen korkeakoulun (myöhempi Tampereen yliopisto) sosiaalipolitiikan professori, rehtori ja kansleri. Tutkijana hän erikoistui perhepolitiikkaan ja oli tämän alan uranuurtaja Suomessa.
Nieminen kirjoitti ylioppilaaksi vuonna 1932, valmistui filosofian kandidaatiksi 1937 ja maisteriksi 1939 sekä väitteli tohtoriksi vuonna 1951. Hän työskenteli Väestöpoliittisen tutkimuslaitoksen tutkijana vuosina 1945–1956 ja oli Helsingin yliopiston väestötieteen dosenttina 1952–1955 sekä sosiaalipolitiikan dosenttina 1955–1960. Hän oli Yhteiskunnallisen korkeakoulun ja sen seuraajan Tampereen yliopiston sosiaalipolitiikan professori 1956–1976, rehtori 1957–1962, vararehtori 1965–1968 ja kansleri 1978–1984. Korkeakoulun muutto Helsingistä Tampereelle tapahtui Niemisen rehtorikaudella vuonna 1960. Hän kieltäytyi jatkamasta rehtorinvirassa kahden kauden jälkeen, koska hallinnolliset tehtävät veivät tuolloin hänen kaiken aikansa. Eläkkeelle jäätyään hän toimi kuitenkin vielä kaksi kautta yliopiston kanslerina. Hän oli myös Tampereen kesäyliopiston rehtori 1959–1962 ja 1966–1968.
Nieminen kuului Heikki Wariksen ja Eino Kuusen ohella suomalaisen sosiaalipolitiikan akateemisiin ja teoreettisiin kehittelijöihin. Hänen vuonna 1955 julkaisemansa alan yleisteos Mitä on sosiaalipolitiikka tuli hyvin tunnetuksi. Nieminen julkaisi tutkimuksen Suomalaisen aviorakkauden ja seksuaalisuuden historia eläkepäivillään vuonna 1993. Hän kokosi siihen 1950-luvulla keräämäänsä aineistoa, ja se oli alkujaan tarkoitettu hänen väitöskirjansa Taistelu sukupuolimoraalista jatkoksi, mutta nimitys professorin virkaan ja myöhemmin rehtoriksi oli keskeyttänyt työn.
Nieminen kuului Väestöliiton hallitukseen vuosina 1957–1962 ja valtion yhteiskuntatieteelliseen toimikuntaan 1961–1967. Hän oli Suomen kulttuurirahaston Pirkanmaan rahaston hoitokunnan puheenjohtaja 1961–1967. Nieminen oli Suomalaisen Tiedeakatemian jäsen vuodesta 1965.
Julkaisuja

Väestökysymys entisinä aikoina ja nykyään, 1941
Taistelu sukupuolimoraalista, 1951 (väitöskirja)
Mitä on sosiaalipolitiikka, 1955
Asunnonhankinnan rahoitus, 1958 (Tapani Purolan kanssa)
Suomalaisen aviorakkauden ja seksuaalisuuden historia : avioliitto- ja seksuaalikysymyksiä suomalaisen hengenelämän ja yhteiskunnan murroksessa sääty-yhteiskunnan ajoilta nykypäivään, Väestöntutkimuslaitos, Väestöliitto, 1993
Antiloop

| Antiloop |
| --- | --- |

Tiedot
Toiminnassa:  1994–2002
Tyylilaji:  trance, house, tekno
Kotipaikka:  Lidingö, Ruotsi
Laulukieli:  englanti
Jäsenet:  Robin Söderman   David Westerlund  
Infobox OKNimi-testi OK: 
Antiloop oli ruotsalainen konemusiikkiyhtye, joka saavutti kohtalaista menestystä Pohjois-Euroopassa vuosina 1997–2000. Yhtyeen muodostivat lidingöläiset kaverukset Robin Söderman ja David Westerlund .
Antiloopin tunnetuin hitti lienee vuonna 1997 julkaistu trancekappale In My Mind, joka nousi Suomen singlelistalla korkeimmillaan sijalle yhdeksän . Yhtyeen muita singlejulkaisuja ovat muun muassa Beauty & The Beast, Trespasser, Believe, Start Rockin ja Nowhere to Hide.
Yhtyeen toiminta hiipui vuoden 2002 jälkeen. David Westerlund on kuitenkin jatkanut DJ-keikkojen tekemistä taiteilijanimellä David West .
Diskografia > Studiolevyt

1997 - LP
2000 - Fastlane People
Diskografia > Kokoelmalevyt

1998 - Remixed
2002 - At the Rebel's Room
Diskografia > Singlet

Purpose in life (1996)
In My Mind (1997)
I Love You (Beauty and the Beast) (1997)
Nowhere to Hide (1997)
Trespasser (1998)
Believe (1998)
Start Rockin (2000)
Only U (2000)
Catch Me (feat Timbuktu) (2000)
Aiheesta muualla

http://hem.passagen.se/dasp/antiloop/ (Arkistoitu – Internet Archive) (ei päivitetä enää)
Anomalisa

| Anomalisa |
| --- | --- |

Ohjaaja:   Charlie Kaufman  Duke Johnson 
Käsikirjoittaja:  Charlie Kaufman
Perustuu:  Charlie Kaufmanin kuunnelmaan Anomalisa
Tuottaja:   Rosa Tran  Duke Johnson  Charlie Kaufman  Dino Stamatopoulos 
Säveltäjä:  Carter Burwell
Kuvaaja:  Joe Passarelli
Leikkaaja:  Garret Elkins
Pääosat:   David Thewlis  Jennifer Jason Leigh  Tom Noonan 
Valmistustiedot
Valmistusmaa:  Yhdysvallat
Levittäjä:  Paramount Pictures
Ensi-ilta:   2015-9-44. syyskuuta 2015 (Telluriden elokuvajuhlat)  2016-3-44. maaliskuuta 2016 (Suomi)  
Kesto:  90 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Anomalisa on vuonna 2015 ensi-iltansa saanut amerikkalainen Charlie Kaufmanin ja Duke Johnsonin ohjaama stop motion -animaatioelokuva. Se perustuu Kaufmanin omaan, samannimiseen kuunnelmaan vuodelta 2005, ja sen äänirooleissa ovat David Thewlis, Jennifer Jason Leigh sekä Tom Noonan. Elokuva kertoo yksinäisestä, asiakaspalveluoppailla mainetta niittäneestä keski-ikäisestä Michael Stonesta (Thewlis), jonka silmissä kaikki maailman ihmiset näyttävät ja kuulostavat samalta (Noonan), kunnes hän kohtaa muista poikkeavan naisen (Leigh).
Anomalisa sai ensi-iltansa Telluriden elokuvafestivaaleilla 4. syyskuuta 2015, ja Suomessa se tuli elokuvateattereihin 4. maaliskuuta 2016. Elokuva sai pääosin hyvät arvostelut ja lukuisia palkintoja ja ehdokkuuksia; se oli ehdolla muun muassa parhaan animaatioelokuvan Golden Globe- sekä Oscar-palkintoon.
Juoni

Asiakaspalveluekspertti Michael Stone matkustaa Cincinnatiin, jossa hänen on määrä pitää luento uuden kirjansa aiheesta. Hänen näkökulmastaan kaikilla muilla ihmisillä, kuten taksikuskilla, hotellivirkailijalla, hänen vaimollaan ja pojallaan, on identtiset kasvot ja ääni. Michael tuntee olonsa yksinäiseksi ja muistelee yli vuosikymmenen takaista ikävästi päättynyttä suhdettaan Bella-nimiseen naiseen. Hän päättää ottaa tähän yhteyttä ja he tapaavat hotellin baarissa, mutta Bella on edelleen tuohtunut Michaelin vuosien takaisesta toiminnasta ja poistuu paikalta.
Pian Michael tapaa Lisa-nimisen naisen, jolla on ainutlaatuiset kasvot ja ääni. Lisa on imarreltu Michaelin häneen kohdistamastaan huomiosta, sillä hän on myös tulossa kuuntelemaan Michaelin luentoa, ja on jo pidempään pitänyt Michaelin teoksia suuressa arvossa. He tutustuvat illan aikana paremmin, ja Michael on haltioitunut Lisan äänestä, joka on toisenlainen kuin kaikkien muiden ihmisten.
Ääninäyttelijät

| 0 | 1 | 2 |
| --- | --- | --- |
|  David Thewlis  | … |  Michael Stone   |
|  Jennifer Jason Leigh  | … |  Lisa Hesselman   |
|  Tom Noonan  | … |  Kaikki muut   |